Document ID: /roh_data/filtered/fineweb-2-filterrobots_roh.jsonl.gz/67906

Engiadina - Er quest enviern pon ins far viadis cun charrotscha a S-charl
Suenter che la vischnanca da Scuol na vuleva betg serrar la via a S-charl per pussibilitar viadis cun charrotscha han ins uss chattà ina soluziun. La via a S-charl na vegn betg rumida da la naiv, uschè ditg sco pussibel duai la via dentant restar averta er per il traffic d'autos.
La spierta turistica da schlittadas cun chavals en la Val S-charl para da restar era quest onn. Questa era periclitada causa differenzas tranter la vischnanca da Scuol ed il viturin. En ina sesida èn sa cunvegnids la vischnanca ed in hotelier da la val S-charl cun in auter viturin per ina spierta reducida per l’enviern che stat avant porta.